**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 25. 5. 2017 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **uložila sankciu – odňatie frekvencie** vysielateľovi RADIO ONE, s.r.o. (programová služba Rádio One) za porušenie § 68 ods. 7 písm. a) ZVR v súvislosti s tým, že v dňoch 17. 10. 2016
a 20. 2. 2017 nevyužíval frekvenciu 99,6 MHz Žarnovicana účely, na ktoré mu bola pridelená;
* **uložila sankciu – 3000 eur** vysielateľovi MAC TV, s. r. o. (programová služba WAU) za porušenie § 16 ods. 3 písm. e) ZVR (štátny jazyk), ku ktorému došlo dňa 5. 10. 2016 tým, že odvysielal program *Ako som spoznal vašu mamu* (2. séria; 6. epizóda) s českým dabingom;
* **uložila sankciu – upozornenie na porušenie zákona** vysielateľovi GES Slovakia, s.r.o. (programová služba Rádio Anténa Rock) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov
a komentárov od informácií spravodajského charakteru), ku ktorému došlo tým, že dňa
2. 1. 2017 o cca 11:00 a 14:00 hod odvysielal v programe *Správy* nepresnú informáciu
o skončení platnosti ročných diaľničných známok;
* **uložila sankciu – upozornenie na porušenie zákona** vysielateľovi JOLIN, s.r.o. (programová služba RADIO PLUS) za porušenie § 28 ods. 4 ZVR, ku ktorému došlo tým, že za mesiac október 2016 nevyhradil z času vysielania vyhradeného slovenským hudobným dielam najmenej 20 % vysielaniu nových slovenských hudobných diel;
* **uložila sankciu – upozornenie na porušenie zákona** vysielateľovi Marián Dokupil - Doko Media (programová služba Šláger Rádio/ Rádio GO DeeJay) za porušenie § 16 ods. 3 písm. o) ZVR, ku ktorému došlo tým, že nedoručil Rade do 15 dní po skončení príslušného kalendárneho mesiaca štatistiku o odvysielaných programoch obsahujúcu vyhodnotenie podielu slovenských hudobných diel za mesiace október až december 2016;
* **uložila sankciu – upozornenie na porušenie zákona** vysielateľovi Rádio WOW s.r.o. (programová služba RADIO WOW) za porušenie § 16 ods. 3 písm. o) ZVR, ku ktorému došlo tým, že nedoručil Rade do 15 dní po skončení príslušného kalendárneho mesiaca štatistiku
o odvysielaných programoch obsahujúcu vyhodnotenie podielu slovenských hudobných diel za mesiace november a december 2016;
* **začala správne konanie** voči vysielateľovi BP Media, s.r.o. (programová služba RÁDIO YES) vo veci možného porušenia § 28 b ods. 4 ZVR v súvislosti s tým, že za mesiac február a marec 2017 nevyhradil z času vysielania vyhradeného slovenským hudobným dielam najmenej 20 % vysielaniu nových slovenských hudobných diel;
* **začala správne konanie** voči vysielateľovi GES Slovakia, s.r.o. (programová služba Rádio Anténa Rock) vo veci možného porušenia § 16 ods. 3 písm. o) ZVR v súvislosti s tým, že nedoručil Rade do 15 dní po skončení príslušného kalendárneho mesiaca štatistiku
o odvysielaných programoch obsahujúcu vyhodnotenie podielu slovenských hudobných diel za mesiace január až marec 2017;
* **začala správne konanie** voči vysielateľovi RÁDIO KISS s.r.o. (programová služba Rádio KISS) vo veci možného porušenia § 16 ods. 3 písm. o) ZVR v súvislosti s tým, že nedoručil Rade do 15 dní po skončení príslušného kalendárneho mesiaca štatistiku o odvysielaných programoch obsahujúcu vyhodnotenie podielu slovenských hudobných diel za mesiace január až marec 2017;
* **začala správne konanie** voči vysielateľovi C.S.M. group s.r.o. (programová služba Rocková republika) vo veci možného porušenia § 16 ods. 3 písm. o) ZVR v súvislosti s tým, že nedoručil Rade do 15 dní po skončení príslušného kalendárneho mesiaca štatistiku o odvysielaných programoch obsahujúcu vyhodnotenie podielu slovenských hudobných diel za mesiace január až marec 2017;
* **začala správne konanie** voči vysielateľovi Rádio Prešov, s.r.o. (programová služba SKY RÁDIO) vo veci možného porušenia § 16 ods. 3 písm. o) ZVR v súvislosti s tým, že nedoručil Rade do 15 dní po skončení príslušného kalendárneho mesiaca štatistiku o odvysielaných programoch obsahujúcu vyhodnotenie podielu slovenských hudobných diel za mesiace január až marec 2017;
* **začala správne konanie** voči vysielateľovi RADIO ONE, s.r.o. (programová služba Rádio One) vo veci možného porušenia § 16 ods. 3 písm. o) ZVR v súvislosti s tým, že nedoručil Rade do 15 dní po skončení príslušného kalendárneho mesiaca štatistiku o odvysielaných programoch obsahujúcu vyhodnotenie podielu slovenských hudobných diel za mesiac február 2017;
* **začala správne konanie** voči vysielateľovi RADIO ONE ROCK, s.r.o. (programová služba Radio One Rock) vo veci možného porušenia § 16 ods. 3 písm. o) ZVR v súvislosti s tým, že nedoručil Rade do 15 dní po skončení príslušného kalendárneho mesiaca štatistiku
o odvysielaných programoch obsahujúcu vyhodnotenie podielu slovenských hudobných diel za mesiac február 2017;
* **začala správne konanie** voči vysielateľovi Rozhlas a televízia Slovenska (programová služba Dvojka) vo veci možného porušenia § 16 ods. 3 písm. a) ZVR (všestrannosť informácií
a názorová pluralita programovej služby), ku ktorému došlo v programe *HiSTORY* dňa
26. 2. 2017 odvysielaním informácií o lietadle Concorde, ktoré bolo v relácii označené ako prvé nadzvukové lietadlo;
* **začala správne konanie** voči vysielateľovi MARKÍZA – SLOVAKIA, spol. s r.o. (programová služba TV MARKÍZA, DAJTO) vo veci možného porušenia § 16 ods. 2 písm. b) ZVR v súvislosti s tým, že dňa 11. a 13. 3. 2017 odvysielal program *Špecialista*, pričom mohlo dôjsť k porušeniu povinnosti vysielať audiovizuálne diela len v čase a za podmienok dohodnutých s nositeľmi práv k týmto dielam;
* **začala správne konanie** voči vysielateľovi MAC TV, s. r. o. (programová služba JOJ) vo veci možného porušenia § 19 ods. 1 písm. a) ZVR (ochrana ľudskej dôstojnosti) v súvislosti s vysielaním programu *Inkognito* dňa 23. 3. 2017;
* **uznala za neopodstatnené** 8 sťažností resp. ich časti.

Všetky uznesenia prijaté dňa 25. 5. 2017 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03

mail: lucia.jelcova@rvr.sk